Държавен вестник, бр. 27, 2012 г., стр. 5

БРОЙ  27	
Д Ъ Р Ж А В Е Н  В Е С Т Н И К 	
СТР.  5  
§ 6. Член 33а се отменя.
§ 7. Член 35 се изменя така:
„Чл. 35. (1) За бързо издаване на лична 
карта, на паспорт, дипломатически паспорт, 
на служебен паспорт, моряшки паспорт, 
служебен открит лист за преминаване на 
границата и на временен паспорт за окон­
чателно напускане на Република България 
съответната такса се заплаща с увеличение 
два пъти, когато по искане на лицето услу­
гата се извършва в срок до 3 работни дни.
(2) За експресно издаване на лична карта, 
на паспорт, дипломатически паспорт, на 
служебен паспорт, служебен открит лист 
за преминаване на границата и на време­
нен паспорт за окончателно напускане на 
Република България съответната такса се 
заплаща с увеличение пет пъти, когато по 
искане на лицето услугата се извършва в 
срок до 8 работни часа.“
§ 8. Член 36 се изменя така:
„Чл. 36. (1) За бързо издаване на лична 
карта и/или паспорт, когато заявлението 
е подадено в дипломатическите или кон­
сулските представителства на Република 
България в чужбина и по искане на лицето 
услугата се извършва в срок до 60 дни, съ­
ответната такса се заплаща с увеличение 
два пъти.
(2) Издаването на документи по реда 
на ал. 1 се извършва, в случай че в съот­
ветното дипломатическо или консулско 
представителство на Република България в 
чужбина се предлага услугата „препращане 
чрез куриерска фирма“, лицето е заявило 
желание за ползване на тази услуга и е 
заплатило за нея.“
§ 9. Член 37 се изменя така:
„Чл. 37. (1) За издаване на свидетелство 
за управление на моторно превозно средство 
(МПС) се събират следните такси:
1. за свидетелство за управление на МПС 
на лице до 58-годишна възраст – 25 лв.;
2. за свидетелство за управление на МПС 
на лице от 58- до 70-годишна възраст – 11 лв.;
3. за свидетелство за управление на МПС 
на лице с трайно намалена работоспособност 
или вид и степен на увреждане 50 и над 50 
на сто – 3 лв.
(2) Освобождават се от заплащане на такса 
за издаване на свидетелство за управление 
на МПС лицата, навършили 70-годишна 
възраст.“
§ 10. Член 37а се изменя така:
„Чл. 37а. За бързо издаване на свиде­
телство за управление на МПС таксата 
се заплаща с увеличение два пъти, когато 
услугата по искане на лицето се извършва 
в срок до 10 дни.“
§ 11. Член 39 се изменя така:
„Чл. 39. (1) Лицата, които не могат да 
представят стария си български личен до­
кумент поради това, че е насилствено отнет, 
повреден или унищожен по независещи от 
притежателя му причини, като стихийни 
бедствия, аварии, катастрофи, грабежи или 
оказване на неотложна медицинска помощ, 
се освобождават от заплащане на такси, 
след като представят документи, издадени от 
компетентните органи, от които да е видно, 
че тези обстоятелства са доказани. Когато 
такива документи не бъдат представени, се 
събират съответните такси.
(2) Лицата, които представят документ с 
електронен носител на информация, недос­
тъпен за четене поради повреждане, причи­
нено от скрити недостатъци в електронния 
носител на информация и компонентите, 
свързани с него, вградени в документа, се 
освобождават от такса за издаването на 
документ със срок на валидност на повре­
дения документ.“
§ 12. Член 41 се изменя така:
„Чл. 41. (1) При подаване на писмено 
искане за предоставяне на информация за 
събития и факти, свързани с издаването на 
български лични документи, се събира такса 
2 лв. за всяко лице, но не повече от 10 лв.
(2) При подаване на писмено искане за 
предоставяне на информация за събития и 
факти, свързани с преминаването на лица 
през ГКПП на Република България и/или с 
използваните при преминаването български 
лични документи, се събира такса 2 лв. за 
всяко лице, но не повече от 10 лв.
(3) При издаване на документ, удостове­
ряващ данните по ал. 1 и 2, се събира такса 
5 лв. за всяко лице, но не повече от 25 лв.“
§ 13. Членове 42, 43, 43а и 44 се отменят.
§ 14. Член 45а се изменя така:
„Чл. 45а. (1) За издаване на удостоверение 
за продължително или постоянно пребива­
ване на гражданин на ЕС, на гражданин 
на държава – страна по Споразумението за 
Европейското икономическо пространство 
(ЕИП), на гражданин на Конфедерация 
Швейцария и членовете на семейството 
му, които са граждани на ЕС, на държа­
ва – страна по Споразумението за ЕИП, 
или на Конфедерация Швейцария, се събира 
такса 7 лв.
(2) При искане на лицето за издаване на 
удостоверение за продължително пребива­
ване или за издаване на удостоверение за 
постоянно пребиваване на картов носител 
се събира такса 18 лв.